Αιγόκερως (αστρολογία)

Ο Αιγόκερως (♑) είναι αστρολογικό ζώδιο, το οποίο συνδέεται με τον αστερισμό του Αιγόκερω. Είναι το τρίτο κατά σειρά από τα ζώδια της Γης και ανήκει στον Παρορμητικό σταυρό. Σύμφωνα με τον τροπικό ζωδιακό, ο Αιγόκερως καταλαμβάνεται από τον Ήλιο από 22 Δεκεμβρίου μέχρι 19 Ιανουαρίου. Στον αστρικό ζωδιακό, ο αστερισμός καταλαμβάνεται κατά την περίοδο από 15 Ιανουαρίου έως 14 Φεβρουαρίου. Το ζώδιο του Αιγόκερω κυβερνάται από τον Κρόνο. Στον ζωδιακό κύκλο, απέναντι από τον Αιγόκερω είναι ο Καρκίνος.

Το όνομα Αιγόκερως αναφέρεται στο κέρατο της κατσίκας (στα αρχαία ελληνικά αἴγα και κέρας). Σε έναν βαθμό σχετίζεται με το Αμαλθείας κέρας, μυθολογικό σύμβολο της αφθονίας κατά την κλασική αρχαιότητα.

Ο Αιγόκερως συχνά απεικονίζεται σαν κατσίκα, αλλά και σαν υβρίδιο κατσίκας και ψαριού, με το κάτω μέρος του σώματος να παραπέμπει σε ουρά γοργόνας (στα αγγλικά αποδίδεται ως seagoat).

Το μέρος του σώματος που σχετίζεται με το ζώδιο του Αιγόκερω είναι βασικά τα γόνατα, όπως επίσης τα οστά, τα δόντια και το δέρμα.

Ως αρχέτυπο, το ζώδιο του Αιγώκερω αντιπροσωπεύει την φιλοδοξία σε επαγγελματικό και προσωπικό επίπεδο, τους υψηλούς στόχους και την εφαρμογή μακροπρόθεσμων σχεδίων για την επίτευξη τους.

Το ζώδιο του Αιγώκερω είναι συνδεδεμένο με την δημόσια εικόνα και την κοινωνική αναγνώριση, το επαγγελματικό ήθος και την προσήλωση στην εργασία, όπως και κάθε είδους δομή ή αξιακό σύστημα με σαφείς, καθορισμένους κανόνες.

Μυθολογία 

Οι Πλατωνικοί ονόμαζαν τον Αιγόκερω «Πύλη των Θεών», γιατί πίστευαν ότι οι ανθρώπινες ψυχές, μετά το θάνατο των ανθρώπων, περνούσαν από το ζώδιο αυτό πριν φτάσουν στον ουρανό ενω σύμφωνα με μια άλλη μυθολογική εκδοχή, ο Αιγόκερως είναι ο Αιγίπαν, γιος του Δία και της Αίγης, συζύγου του τραγοπόδαρου θεού Πάνα. Από αυτούς τους δυο πήρε και το όνομά του (Αίγη + Παν).

Άλλα ζώδια 

 Προηγούμενο ♐️ Τοξότης
 Επόμενο ♒️ Υδροχόος

Εξωτερικοί σύνδεσμοι
 

Αστρολογία